1.9.2009 Jurnalul Oficial al Uniunii Europene L 228/3 REGULAMENTUL (CE) NR. 792/2009 AL COMISIEI din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 2472006 al Consiliului din 30 ianuarie 2006 privind măsurile specifice din domeniul agriculturii în favoarea regiunilor ultraperiferice ale Uniunii (!), în special articolul 25, având în vedere Regulamentul (CE) nr. 1405/2006 al Consiliului din 18 septembrie 2006 de stabilire a măsurilor specifice în domeniul agriculturii în favoarea insulelor mici din Marea Egee şi de  modificare a  Regulamentului  (CE) nr. 1782/2003 (?), în special articolul 14, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) (*), în special articolul 192 alineatul (2) coroborat cu articolul 4, având în vedere Regulamentul (CE) nr. 3/2008 al Consiliului din 17 decembrie 2007 privind acțiunile de informare și promovare pentru produsele agricole pe piața internă şi în țările terțe (*), în special articolul 15, având în vedere Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune şi de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (*), în special articolul 142 litera (q), întrucât: (1) Utilizarea generalizată de către Comisie şi statele membre a noilor tehnologii ale informației şi comunicaţiilor — în special în relația cu autoritățile naționale competente responsabile de aplicarea politicii agricole comune (PAC) — a dus la creşterea numărului de documente în formă electronică sau digitalizată deţinute de Comisie şi statele membre. () JO L 42, 142.2006, p. 1. () JO L 265, 26.9.2006, p. 1. () JO L 299, 16.11.2007, p. 1. () JO L 3, 5.1.2008, p. 1. () JO L 30, 31.1.2005, p. 16. (2) Comisia își intensifică eforturile de a dezvolta sisteme computerizate prin care documentele şși procedurile să poată fi gestionate electronic în cadrul propriilor proceduri de lucru interne şi în relațiile cu autoritățile implicate în PAC. În paralel, pentru a satisface cerințele gestionării în comun a PAC, statele membre dezvoltă sisteme computerizate la nivel național. În acest context şi având în vedere necesitatea de a asigura gestionarea uniformă și armonizată a PAC de către toate părţile implicate, trebuie instituit un cadru juridic şi trebuie prevăzute norme comune aplicabile sistemelor informatizate create pentru ca statele membre şi autoritățile sau organismele autorizate de către acestea în cadrul PAC să comunice Comisiei informații şi documente. Pentru ca aceste obiective să fie îndeplinite eficient, trebuie definit domeniul de aplicare a acestui cadru juridic atât în ceea ce priveşte legislația, cât și factorii implicați. În ceea ce priveşte legislația, Regulamentele (CE) nr.  247/2006, (CE)  nr. 1405/2006,  (CE) nr. 1234/2007, (CE) nr. 3/2008 și (CE) nr. 73/2009, precum şi dispozițiile de aplicare a acestora (denumite în continuare „regulamente PAC”) stabilesc o serie de obligații pentru statele membre care trebuie să comunice Comisiei informațiile și documentele necesare pentru aplicarea regulamentelor respective. Prin urmare, acestea trebuie luate în considerare conform propriilor elemente specifice. În ceea ce privește factorii implicați, drepturile și obli- gațiile stabilite de regulamentele PAC atât pentru Comisie, cât şi pentru statele membre şi autoritățile sau organismele competente ale acestora necesită identificarea cu precizie a persoanelor şi a autorităților responsabile de acţiunile întreprinse și de măsurile luate. Regulamentele PAC prevăd, în general, că informațiile trebuie transmise electronic sau prin intermediul oricărui alt sistem informatizat, dar nu specifică prin- cipiile aplicabile. Pentru a asigura coerența și buna gestionare și pentru a simplifica procedurile în cazul utilizatorilor și al autorităților naționale responsabile de sistemele respective, este de dorit, prin urmare, să se stabilească principii comune aplicabile tuturor sistemelor informatizate instituite.